Societățile comerciale care în anul 2010 au relizat venituri care nu au depășit echivalentul în lei a 100.000 de euro și au avut cel mult nouă angajați , pot opta pentru trecerea de la impozitul pe profit de 16% la impozitarea cu 3% a veniturilor . „ Este vorba despre persoanele juridice române care realizează venituri , altele decât cele din domeniul bancar , asigurărilor și reasigurărilor , al pieței de capital ( cu excepția persoanelor juridice care desfășoară activități de intermediere în aceste domenii ) , jocurilor de noroc , consultanței și managementului , celor care au capitalul social deținut de un acționar sau asociat persoană juridică cu peste 250 de angajați ” , a explicat Ioan Mihaiu , directorul executiv al Direcției Generale a Finanțelor Publice ( DGFP ) Bihor .